MT
C 205/12
Il-Ġurnal Uffiċjali tal-Unjoni Ewropea
12.6.2023
Sentenza tal-Qorti tal-Ġustizzja (Id-Disa’ Awla) tas-27 ta’ April 2023 (talba għal deċiżjoni preliminari tal-Înalta Curte de Casaţie şi Justiţie – ir-Rumanija) – Banca A vs Agenţia Naţională de Administrare Fiscală (ANAF), Preşedintele ANAF (Kawża C-827/21 (1), Banca A (Applikazzjoni tad-Direttiva dwar l-amalgamazzjoni f’sitwazzjoni interna)) (Rinviju għal deċiżjoni preliminari – Direttiva 009/133/KE – Artikolu 7 – Amalgamazzjoni permezz ta’ akkwist – Tranżazzjoni purament interna – Supremazija tad-dritt tal-Unjoni barra mill-kamp ta’ applikazzjoni tad-dritt tal-Unjoni – Assenza – Interpretazzjoni tad-dritt tal-Unjoni barra mill-kamp ta’ applikazzjoni tiegħu – Ġurisdizzjoni tal-Qorti tal-Ġustizzja f’talba għal deċiżjoni preliminari – Kundizzjoni – Dritt tal-Unjoni li sar applikabbli permezz tad-dritt nazzjonali b’mod dirett u inkundizzjonat) (2023/C 205/13) Lingwa tal-kawża: ir-Rumen Qorti tar-rinviju Înalta Curte de Casaţie şi Justiţie
Partijiet fil-kawża prinċipali Rikorrent: Banca A Konvenut: Agenţia Naţională de Administrare Fiscală (ANAF), Preşedintele ANAF
Dispożittiv 1) Id-dritt tal-Unjoni ma jobbligax qorti nazzjonali tinterpreta, konformement mad-Direttiva tal-Kunsill 2009/133/KE tad-19 ta’ Ottubru 2009 dwar is-sistema komuni ta’ tassazzjoni applikabbli għal mergers, diviżjonijiet, diviżjonijiet parzjali, trasferimenti ta’ assi u skambji ta’ ishma li jikkonċernaw kumpanniji ta’ Stati Membri differenti u għat-trasferiment tal-uffiċċju reġistrat ta’ SE jew SCE bejn Stati Membri, dispożizzjoni tad-dritt nazzjonali applikabbli għal tranżazzjoni ta’ amalgamazzjoni, li hija purament interna, ta’ żewġ impriżi li kull waħda minnhom għandha s-sede tagħha fl-istess Stat Membru, peress li din it-tranżazzjoni ma taqax taħt il-kamp ta’ applikazzjoni ta’ din id-direttiva.
2) Il-Qorti tal-Ġustizzja ma għandhiex ġurisdizzjoni sabiex tirrispondi għad-domandi magħmula dwar l-interpretazzjoni tad-Direttiva 2009/133, peress li, minn naħa, il-fatti tal-kawża prinċipali ma jaqgħux taħt il-kamp ta’ applikazzjoni ta’ din id-direttiva u li, min-naħa l-oħra, id-dritt nazzjonali ma għamilhiex applikabbli għal dawn il-fatti b’mod dirett u inkundizzjonat.
(1)
ĠU C 165, 19.4.2022.
Sentenza tal-Qorti tal-Ġustizzja (Is-Seba’ Awla) tal-20 ta’ April 2023 (talba għal deċiżjoni preliminari tal-Bundesverwaltungsgericht – l-Awstrija) – BF vs Versicherungsanstalt öffentlich Bediensteter, Eisenbahnen und Bergbau (BVAEB) (Kawża C-52/22 (1), BVAEB (Aġġustament tal-pensjonijiet tal-irtirar)) (Rinviju għal deċiżjoni preliminari – Politika soċjali – Ugwaljanza fit-trattament fil-qasam tal-impjieg u tax-xogħol – Direttiva 2000/78/KE – Projbizzjoni ta’ diskriminazzjoni bbażata fuq l-età – Artikolu 2(1) u (2)(a) – Artikolu 6(1) – Pensjoni ta’ rtirar – Leġiżlazzjoni nazzjonali li tipprevedi allinjament progressiv tal-iskema ta’ pensjoni tal-uffiċjali mal-iskema ta’ pensjoni ġenerali – L-ewwel aġġustament tal-ammont tal-pensjoni li jseħħ iktar malajr għal kategorija ta’ uffiċjali milli għal kategorija oħra – Ġustifikazzjonijiet) (2023/C 205/14) Lingwa tal-kawża: il-Ġermaniż Qorti tar-rinviju Bundesverwaltungsgericht